Trebamo dobrog odvjetnika
da pregleda ugovore koje će Faisal potpisati.
Da, oče. Potražit ću ga.
Hej. Odakle ti taj dojavljivač?
Daj mi to.
Singapur.
Valjda hotel u Singapuru. Da nazovemo iz radne sobe?
Sad doručkujemo.
Singapur je druga vremenska zona.
Godina je 1987. Vremena su se promijenila.
A da ti nazoveš?
Ozbiljno?
Smrtno ozbiljno.
Prevagnulo je za tebe.
Glasnogovornik si obitelji.
Da, oče. Nazvat ću ga. Ispričajte me.
Oče? Čujem da Faisal radi na građevinskim projektima u Londonu.
Znam, dušo. Hvala.
Munira, zašto nosiš takve nesparene boje?
Vremena su se promijenila, majko, 1987. je.
Promijenila su se samo za tebe?
Pogledaj Faridu, Bog je blagoslovio.
Iskreno, njezin je modni ukus bolji od tvog.
Ta je cura tako slatka. Prekrasna je.
Hvala Bogu, slatka kao čokolada!
Slušaj, preboli tu besmislenu ljubomoru.
Budi zahvalna što više nisi jedina žena ondje.
Ako je ne pojedu živu.
Naravno da hoće. Nisi rekla da je slatka kao čokolada?
Haljina izgleda grozno.
Kao da nosim vreću za krumpir!
To je škola, ne modna revija.
Rekla sam ti, čim uštedim nešto novca,
vraćaš se u britansku školu.
Svi se prilagođavamo.
Nije moja veličina.
Izađi, popravit ću je. Da vidim.
-Hajde! -Ne želim.
Izađi!
Hajde!
Izgledaš sjajno. Samo da ovo popravim.
Nosite uniforme da se usredotočite na učenje, ne odjeću.
Nije pošteno.
Meni je prvi dan u školi, a tebi prvi dan na poslu.
Ali ja izgledam jadno, a ti predivno.
Stvarno? Izgledam predivno?
Stvarno? Razgovaramo o meni ili tebi?
O tebi, naravno.
Slušaj, znam da ti je ovo novo i da je jako strašno.
Ali mi dajemo ljepotu odjeći, ne obrnuto.
Hajde, kasnimo!
Nemoj da Roshen čeka. Da vidimo.
Tako si lijepa.
Hvala.
Danas ćeš rasturati.
Nadam se.
I ti.
-Ujače, kako si? -Dobro sam, hvala.
-Kakav je osjećaj voziti malenu na posao? -Dobar, naravno.
-Ali molim te, čuvaj je. -Rado.
Ne nosiš kutiju za ručak. Tata ti ju je zaboravio spakirati?
Pokazat ću ti sve, jer sam ljubazna.
Samo nemoj stajati uz mene dok trgujem.
Sjajno!
Sjajno! Sve je više žena!
Baš lijepo!
-Molim te, odnesi izvješća dečkima. -Dobro.
Ovako dan počinje. To je bio Mishari, upoznat ću vas.
Upoznali smo se kad sam prošli mjesec bila kod Amira.
Misliš, kad si mi radila iza leđa.
Zašto tako bulje u nas?
Bulje u tebe, dušo. To su naši šefovi.
-Žene preuzimaju naš svijet. -Daš im prst, uzmu cijelu ruku.
Ali moram reći, prekrasna je.
Hasane, hajmo. Moramo sklopiti posao prije zatvaranja tržišta.
Što? Samo kažem.
Hvala.
Ovdje kuhaš kavu i čaj. Pazi da naši trgovci ne žeđaju.
-Čaj? -Što si mislila da ćeš raditi?
Korporativne poslove?
Walid pije čaj s dva šećera.
Hasan s kondenziranim mlijekom. Ja ništa ne pijem.
Ne piješ? Zašto?
-Nemam vremena za odlazak na WC. -Munira.
Imam 70 dionica Chemica, ako Hasana zanima.
Rahime, kao i jučer. Spusti cijenu, vidjet ćemo.
-Nisi me upoznala s gospođicom. -Nema potrebe, neće dugo ostati.
Što je bilo?
Idem li prebrzo?
Ne vidim druge žene ovdje.
Kako si pametna! Baš dobro opažaš.
A da onda pomažemo jedna drugoj?
Već sam ti utrla put.
Je li ovo zbog onog s Kazimom?
Mislila sam da obje možemo imati koristi.
Ali ako te to uvrijedilo, žao mi je.
Poštovala sam te do isprike.
Obilazak je gotov. Ovo je tvoj stol.
Ovdje živi i umire brokerski tim Banke sutrašnjice.
Vi ste prijateljice?
-Ona mi je rođakinja. -O, rođakinje ste!
Brzo, morate mi kupiti 11 000 dionica Mobile Telecoma.
Zašto toliko?
Nabilov je sin rekao nešto važno.
Njegov otac ima mnogo dionica koje mora prodati za 12,2.
Izvrsno. Pratim tvrtku već neko vrijeme. Za dva tjedna lansiraju novi dojavljivač.
Je li još tko čuo za ovo?
Sigurno, valjda već sve banke znaju.
Nabilov je to sin sigurno razglasio.
Hajde! Počistite tržište!
-Ti si… -Farida Al-Ma'moun.
Nova službenica?
Dobro došla u najbolji tim na burzi.
Ako imaš pitanja prije početka, pitaj.
Čast mi je biti dio ekipe.
To nije pitanje.
Nadam se da ćeš nam donijeti sreću.
Danas ćemo učiti o nasljednim osobinama različitih stvorenja.
Današnja je tema pauk.
Nova si učenica?
Uđi i nađi si slobodnu stolicu.
Zapišite…
Hvala.
Što omogućuje malom pauku da izradi istu mrežu kao i njegova majka?
Mays?
Ne znam.
Ustani da čujem tvoj odgovor.
Gđice, rekla sam da ne znam.
Zna li nova učenica odgovor?
Jučer nisam bila ovdje.
Sigurna sam da ste to već učili u Britanskoj školi.
Mali pauk napravi istu mrežu kao majka
jer majka prenosi svoje urođeno ponašanje,
što je nasljedna osobina.
Bravo. Tako je.
Kad bilo koje biće naslijedi ponašanje, to se naziva nasljednom osobinom.
Evo ti žvakaće gume.
Makni kosu s mog stola.
Svatko od vas kupit će 5500 dionica
Mobile Telecoma za 12,2.
Zašto kupujemo isti udio?
Nabil je predvodnik. Ne može se predvidjeti što smjera.
Saud se želi zaštititi.
Zna da Nabil neće objema prodati.
Nada se da će jedna od vas uspjeti.
Uzmi Telecom, ja ću Chemic.
Ja određujem strategije. To je moj posao, ne tvoj.
Imamo posla…
S Nabilom. Želim najbolje za nas.
Ja želim najbolje za sebe. Ako ne dobiješ te dionice,
možda napokon shvate da ne pripadaš ovamo. Ni ona.
Dakle, ubit ću dvije muhe jednim Nabilom.
Oprostite, tko je Nabil?
Predvodnik Nabil. On je mešetar.
Ima najviše novca, ali nikad ga ne dijeli.
Ako mu staneš na put…
Uzet će sve što imaš i ostaviti te na cjedilu.
Mannour, gdje je WC?
-Ovdje nema ženskog WC-a. -Stvarno?
Što ako očajnički moraš ići?
Ako baš moraš, preko puta je Hungry Bunny.
Moraš prijeći ulicu i vratiti se za pet minuta,
kad počinje trgovanje.
Sad znaš zašto postim?
MOBILE TELECOM
Šest tisuća!
Želim 5500 dionica Mobile Telecoma!
Želim 5500 dionica!
Za 12,2!
-Dobro, ne brini se. -Želim 5500!
-Želim 1200, Mobile Telecom! -Evo 1200, Mobile Telecom.
Nabile, tebi govorim. Želim 5500!
Od Mobile Telecoma nam je ostalo samo 15 000 dionica za 12,2!
Želim 5500 dionica Mobile Telecoma!
Za 12,2 u redu?
-Želim 5500 za Banku sutrašnjice! -Želim 15 000! Mobile Telecom!
-Želiš 15 000 dionica? -Da.
-Gotovo. Čestitam! -Hvala.
Žao mi je, sestro.
-Ja sam bila prva! -Nemoj se sramotiti.
Ne plačite, prijatelji.
Sutra ćemo imati još 20 000 dionica Mobile Telecoma,
ali cijena će se promijeniti.
Bit će 12,7 umjesto 12,2. To je vrlo dobra cijena.
-Mogao si mi dati 5500 po ovoj cijeni! -Onda bih morao i njoj.
-Bila sam ovdje prije. -Nisam nikoga vidio.
Vidiš me sad?
Znaš li zašto ne volim trgovati sa ženama?
Jer ne mogu kontrolirati svoje postupke i ponašanje.
Što čekate? Podignite ih! Pokupite karte!
Ako ovako misliš pobijediti,
nećeš dugo izdržati.
Trinaest tisuća i petsto…
Oprostite. G. Saud želi financijsko izvješće za Logic Warehouse.
Gore misle da trebamo uložiti, ali on se ne slaže.
Dobro.
Reci mu da ćemo dati zadatak novoj djevojci.
Blago tebi. Sutra do podneva.
Nemoj joj dati previše posla. Još joj nismo rekli za ključeve.
-Nemoj joj reći. -Ne?
Ključeve?
Dođi bliže.
Bliže!
-Kuni se da nećeš reći. -Neću reći.
-Reci :„Kunem se da neću reći.” -Kunem se da neću reći.
Sigurno?
-Izgubili smo ključeve klirinške kuće. -Klirinške?
Ne tako glasno!
Bez tih ključeva ne možemo potvrditi poslove.
Djevojke bolje vide sitnice. Naći ćeš ih.
Pogledaj zgradu iz druge perspektive.
Sigurni smo da su u zgradi.
Ako ih uspiješ pronaći i završiti izvještaj…
Nadoknadit ćeš gubitak s Nabilom.
Dogovoreno? Dobro.
Je li sve u redu?
Da. Sve je u redu.
Izgubila sam naušnicu.
Možda si je izgubila kad si se spotaknula.
Vidio si me!
Svi smo vidjeli.
-Pomoći ću ti za minutu. -Ne treba, ne trati vrijeme.
U redu je.
Dok čekam čaj.
Ne moraš to raditi.
Nitko ništa ne mora.
Pa, kako ide? Prvi ti je dan.
Očito je da mi je prvi dan?
Iskreno, jest. Ističeš se iz mase.
Ta naušnica nije vrijedna toga. Kupit ću druge. Hvala.
U redu je.
-Sigurno? -Da, sigurno.
Ako je nađeš, reci mi. Da mogu mirno spavati.
Khalifa Saber.
Trgovački službenik. Kout banka.
Farida Adeeb. Trgovački službenik, Banka sutrašnjice.
Evo, čaj će ti goditi. Dan je još dug.
To je sve?
Nisam očekivao da voliš čaj. Ovako je u redu?
Ispričaj me.
Dođite!
Znate da se njezin tata razveo od mame?
Tata ju je ostavio. Ne želi je ni vidjeti.
Vjerojatno se srami.
Njegova kći misli da je bolja od svih jer je išla u Britansku školu.
Ona je kao pohana piletina iz Hungry Bunnyja.
Smeđa izvana, bijela iznutra.
Gdje su ključevi?
Radit ću na financijskom izvješću,
a kad zgrada bude prazna, potražit ću ih.
Je li kod kuće sve u redu?
-Sve je u redu. -Dobro.
Gospodine, poznajete li je?
Saude.
Idi, Youssefe.
„Saude”? Pustimo formalnosti!
Želim razgovarati o Nabilu.
Ovo nije mjesto za razgovor o poslu.
Nema problema. Pričekat ću.
Youssefe. Dođi i završi.
Lijepo za promjenu, obično ja častim.
Tvoje je vrijeme dragocjeno, pa sam te htjela počastiti.
Kakva skupa poslastica!
Zašto nisi razgovarala s Hasanom o problemu s Nabilom?
Jer me Hasan mrzi više nego Nabil.
Zar ne znaš izreku…
„Ako nemaš neprijatelja, nisi iskusio zadovoljstvo”?
Hasan zna ići na živce.
-Ali od njega možeš mnogo naučiti. -Uvijek se oslanjam na sebe.
Što želiš u zamjenu za mito?
Ponekad se ne mogu osloniti samo na sebe.
Ne znam zašto je Nabil takav prema meni. Neće trgovati sa mnom.
Dao ti je dionice Al-Taqe.
Hasan ima pravo u jednom.
Faridino je prisustvo sve pogoršalo.
Prije sam preklinjala Nabila da trguje sa mnom.
Sad ga moram nagovarati da prihvati sve žene.
Prepusti to meni.
Ipak, Banka sutrašnjice je veća od Nabila.
A Nabil ne bi htio izgubiti posao s nama.
Doći ću sutra u salon s dečkima.
Nadam se da ćete nakon toga ti i Farida trgovati s njim.
-Farida i ja? -Da. Ali banka ima prioritet.
Reci joj da mora zahvaliti tebi.
Neka ti bude dužna.
Zadivilo me kad si mu bacila karte u lice.
Usput, ne smiješ koristiti silu sa svima.
S nekim ljudima komplimenti ili ovakav sok
sasvim su dovoljni.
Uživaj u njemu.
Nisi gladna?
-Jedan ili dva keksa? -Dva, molim.
Jesi li već pohvatala konce?
Da, znam gdje su čaj i kava.
I znam da me boli glava.
Izvoli.
Razlika između burze i ostalih tržišta je u tome što je ovdje kao u džungli,
gdje ulagači poput majmuna ganjaju sve oko sebe da ukradu bananu.
Dođi.
Hvala, Saleme.
Dođi, pokazat ću ti.
-Gle. Ovdje su… -Mešetari.
Bravo. Pogledaj.
Vidiš one stolove? Ondje su svi mešetari.
Moramo poznavati pametnog koji nam krije najbolje poslove.
Znaju da smo pohlepni pa skrivaju sve banane od nas.
Kako opako!
Što se tiče opakosti, nitko ne nadmašuje Nabila.
Predvodnik!
Može te dovesti na vrh ili spustiti na dno.
Treba znati doći do njega. Tako se pobjeđuje.
Ako te nitko ne gura van da zauzme tvoje mjesto.
Možeš to i ti.
Daj mi to.
To je njegov salon.
Jedini je broker koji ovdje ima salon.
Pogledaj stol.
Mito?
Ne!
Pazi kako se ovdje izražavaš. Laskanje.
Moraš znati što koji broker voli i biti koketna.
-Što? -Ne mislim tako, Farida.
Recimo, Nabil voli iranske pistače.
Trenutačno je teško doći do iranske robe.
Ali na tvoju sreću, znam nekoga tko ih može nabaviti.
Evo.
Nismo li…
mi konkurencija?
Naravno.
Ali to ne znači da mi ne smije netko dugovati bananu.
Tko zna? Možda ogladnim.
-Hvala. -Nema na čemu.
-Nemoj ovo izgubiti. -Neću izgubiti priliku osvojiti Nabila.
Sad ja.
Pet.
Mama će te izgrditi, nisi došla na večeru.
Što sam trebala učiniti, tata? Bio mi je prvi dan, morala sam ostati.
Iskreno, umirem od gladi.
Bok.
Baka Nojood ti je isplela kosu?
Ne, ja sam to učinila.
Igraš, djede Adibe.
Jesi li vježbala violinu prije igre?
U novoj školi nema orkestra.
Ne znači da moraš prestati vježbati.
Tko bi me slušao? Kraljica Elizabeta?
Kako je prošao prvi dan?
Već sam dala detaljan izvještaj za večerom koju si propustila.
Moram li ponoviti?
Mislim da je provela krasan dan.
Dakle, za obje je prvi dan dobro prošao?
Kakve su cure u školi?
Savršene su.
Zamotat ću ovaj dar pa pripremiti financijsko izvješće.
Ne igrajte se dugo, sutra je škola.
Reci mi.
I budi iskrena.
Kakve su cure?
Pravi vragovi.
Stani.
Zašto uglavnom igraš obranu?
Ova se strategija zove blic.
Ponekad moraš napasti protivnika snažnim udarcem.
Gledaj.
Ali trebam cijelu vojsku za napad.
Naprotiv, dušo.
Moraš biti hrabra da ojačaš svoj položaj
i iskoristiš element iznenađenja.
Čula si majku.
Gasi svjetla.
Dobro.
KUVAJTSKA BURZA
Oče, to znači da se dionicama tvrtke slabo trguje.
Samo kupi jedan udio, cijeli udio, pa će narasti.
Jeste li čuli? Svi ćemo kupiti.
Što je to?
Poklon za rođenje djeteta?
Evo, oče.
-Idi razgovarati s njom. -Dobro.
Što?
Dar za tvog oca.
Izgleda kao set čaša.
-Hvala. -Nema na čemu.
Za tebe, kaže.
Farise, moramo kupiti od ove tvrtke koliko možemo.
Što je s ovim, oče?
Pokušavaš pridobiti Nabila?
Ne moraš. Riješila sam naš problem.
Naš problem?
Nisi htjela da radimo odvojeno?
Jesam.
Nažalost, u istom smo sosu.
Moram pomoći tebi da pomognem sebi.
Zaslužujem „hvala”, ne?
Moj će ti otac sačuvati 5500 dionica Telecoma.
Za 12,7.
-Samo za tebe. -Samo za nju?
Kako siješ…
Hvala.
BANKA SUTRAŠNJICE
Kad ćeš ići k Nabilu?
Oprosti što te prekidam.
U redu je.
Bolje ovdje nego u brijačnici. Uđi.
Što želiš?
Kad ćeš ići?
Da, g. Saud?
-Mishari, kad smo zakazali s Nabilom? -U 14.30.
Dobro.
-U 14.30. -Idem s tobom.
Rekao sam da to prepustiš meni. Tebi…
Samo mi moraš utrti put. Mogu se pobrinuti za ostalo.
Dobro.
Dođi s nama. Ali obećaj da ćeš se lijepo ponašati.
Donijet ću mu čaj s mlijekom i očistiti salon. Obećavam.
Nadam se da nećeš sve pojesti sama.
Neću. Dijelim s prijateljima.
POKAŽI POŠTOVANJE PREMA UČITELJU I USTANI, GOTOVO JE PROROK
Tko želi jesti, cure?
Evo.
-Hvala! -Nema na čemu!
Još netko?
Pohana piletina?
Kako okrutno! Mislim da se ovo zove kanibalizam.
Imam još, ako želiš.
Da, daj mi još.
Hoćeš malo?
Bez sira za Misharija.
-Hvala. -Ovo je za vas.
-Napokon si nešto dobro učinila. -Dvije stvari.
Drži ovo.
Ovo je za Sauda.
-Na vrijeme. Bit će mu drago. -Hvala.
Moj je bez rajčica.
Dobila sam 5500 dionica za 12,7 po dionici.
Za 12,7?
Zašto ne za 12,2?
Zašto nisi pokušala?
Kako je prošlo sinoć?
Dobro je prošlo. Vidjet ćemo što Saud misli.
Kakve on ima veze s time?
Govorimo o ključevima, sjećaš se?
Morala sam dovršiti financijsko izvješće Logic Warehousinga.
Pa, gotovo je. Što sad?
Skoro sam gotov ovdje.
Ne, u redu je. Imam drugi zadatak.
Usput, kad želiš svoju bananu?
-Pistači su upalili? -Da.
Dobila sam 5500 dionica, ali za 12,7.
-Savršeno! -Ali onom odvratnom Walidu to nije bitno.
Što tražiš?
Ništa, samo…
Važan papir koji sam izgubila prije nekoliko dana.
Ključeve klirinške kuće?
Znaš li gdje su?
Što je bilo?
-Klirinška je kuća odjel. -Što?
Nije pravo mjesto s vratima.
-Mislim… Kako da to kažem? -Što to govoriš?
Ovo je šala.
U redu je. To rade svakom novom zaposleniku.
Kao blesava dobrodošlica.
Nemoj se gristi. Znaš što?
Nijedan ih novi službenik nije toliko tažio.
-Vidi se da si učinkovita. -Da.
-Baš učinkovita! Nasamarili su me. -Učiš dok živiš.
Dobro došli.
-Drago mi je što ste ovdje. -I nama.
Abu Khalide, lijepo od tebe što si nas primio.
Dostojni ste banketa.
Da samo jedno od vas poštuje muškarce.
Ali obazriv sam čovjek i mogu oprostiti i zaboraviti.
Lijepo od tebe, Abu Khalide. Uvijek si bio velikodušan.
Saude, znaš da sam pošten čovjek.
-Da. -I imućan sam čovjek, hvala Bogu.
Naravno.
Ako su neki tvoji novi službenici
došli da se ispričaju i riješe naše nesuglasice,
nema problema.
Pa, Abu Khalide,
došli smo jer si prestižan i imućan čovjek i zato što te trebamo.
I ti trebaš nas.
Moramo surađivati iskreno i pošteno.
Ali u posljednje vrijeme nerado trguješ s našim službenicima.
Ti si praktičan čovjek.
Ali neki tvoji novi službenici štete našem odnosu.
Ali što da kažem?
Kažu: „Ako se promijeni struja, slijedi tok.”
Moj sin, blagoslovio ga Bog, kaže da su se vremena promijenila.
-Da. -I doista jesu.
Pa sam, Saude,
pristao trgovati s tvojom novom službenicom.
Ali ovu ovdje
ću kazniti.
Zašto?
Jer nikad nikomu ne pokazuješ poštovanje.
Što ćeš, potući se sa mnom?
Sačuvaj Bože!
I jer si nepristojna.
-Moraš i ti mene poštovati. -Slušaj, prvo čekam tvoju ispriku.
Nitko se od muškaraca nije ispričao.
Uspoređuješ li se s muškarcima?
Slušaj, curo.
Ne zaboravi da si žena!
Ne mogu se prema tebi ponašati kao prema muškarcima.
Ne mogu razgovarati s tobom kao s muškarcima.
Ne mogu se šaliti s tobom kao što se šalim s muškarcima.
„Šaliti se s tobom”? Ozbiljno?
O, da.
Sve šale koje znam su za muškarce.
Smijem ispričati vic?
Ovo je vrijeme za to?
Kad žena može muža učiniti milijunašem?
-Je li to šala ili pitanje? -Ne znam.
Kad je milijarder.
Oče, ona nije ni muškarac ni žena.
Imaš pravo.
Je li sad dobro? Hoćemo li surađivati?
Daj joj 5500 dionica Telecoma.
Za 12,7.
Ne, za 12,2, molim.
Neka tako bude. Uzmi svoje dionice i idi.
Ne želim izgubiti više.
Može, oče.
Oprostite. Moram na WC.
TOALET - MUŠKARCI
Gubite se! Ne buljite! Van!
Brže! Van!
Van! Hajde!
Što je to bilo?
-Šokiran sam. -Preznojio sam se! Bilo je strašno!
-Ne krivim te. -Htjela je ispričati vic.
-Vic? -Kod Nabila?
Tako je naivna.
Propustio si predstavu.
Na kraju je bilo čak zaokreta u radnji.
Tvoja je rođakinja baš posebna.
Evo je.
Bok.
Moraš se praviti važnom, kao i obično.
Zaslužujem to. Dobila sam Telecom za 12,2.
Farida, dovrši posao. Trebam ključeve.
Nestali su.
Kao i vaše manire.
Ljuta je.
Vrati se!
Munira.
Ovo je za tebe s kata.
To je bila tvoja ideja, ne?
Ne baš.
Ali mora se zauzeti za sebe.
Treba joj netko nalik na oca.
Adibe, treba te, a ti je navodiš na krivi put.
Njezina je majka trpjela 13 godina u braku.
Trebao sam je naučiti kako se braniti.
Nisam naučio njezinu majku, pa ću barem naučiti Jude.
Oprostite. Da se vratim poslije?
Ne, uđi. Stigla si u pravi čas.
Dobro došla.
Sjedni za moj stol.
-Hajde. -Hvala.
Bok. Sjedni.
Dobro došla.
Moja žena stalno pita kako ti ide ovdje.
Yara je draga. Kako je?
Dobro. Sretna je, Amna je dobila solo u školskom orkestru.
-Čestitam. -Hvala.
Reci mi. Kako posao?
Sjajna je.
Pogotovo jer je za dva dana pronašla ključeve.
Znači da si se brzo prilagodila.
Gle. Hasan i Walid
znaju se okrutno šaliti, ali su bezopasni.
Moraš se brinuti samo za jednu osobu.
Njega.
To je čovjek čije je mišljenje važno.
Pa, kako radi?
Izvještaj je bio odličan.
Bilo je brzo, točno
i detaljno.
-Uporna je. -To trebamo.
Upornost.
Ali malo me brine odanost.
Čuo sam da si se sprijateljila s konkurentom.
S kim, Khalifom?
Ne, samo mi je govorio kako stvari ovdje funkcioniraju.
Lijepo je vjerovati svima.
Samo moraš nešto znati.
Tko se god želi sprijateljiti s tobom i zbližiti se,
čini to samo da izvuče informacije iz tebe.
Neće se ponoviti.
Farida, nisi mi rekla zašto si došla.
Zašto sam došla ovamo?
Da.
Pitala sam se možemo li imati ženski toalet.
Iskreno, upravo sam saznao da ovdje nema ženskog toaleta.
-Ovo je sramotno! -Da.
Nemamo ovlasti nad upravom burze.
Gle. Munira se nije žalila na to.
-Da. -Razumijem.
Dobro, ispričajte me.
-Naravno. -Naravno.
Hej, Farida.
Kako danas ide, dobro?
Što je?
Samo provjeravam radi li tvoj dojavljivač. Drago mi je da radi.
Hvala na poklonu.
Hvala tebi. Kupila si nam dionice Telecoma,
a mi tebi njihov dojavljivač.
Ali ovo je previše.
Misliš da ga zaslužujem?
Nakon današnje predstave, zaslužuješ i promaknuće.
-Tko će me zvati? -Uprava, naravno.
Možda nam hitno zatrebaš.
Dakle, samo je za posao.
Morat ćeš se javiti svaki put da saznaš.
Javit ću se.
Vidimo se sutra.
Službeni glasnogovornik obitelji! Nemoj mi reći da ne možeš spavati.
Znaš kako će otac reagirati ako te vidi ovdje?
Što radiš ovdje?
Dodajem na vagu.
Prijevod titlova: Nikolina Novak